Prokurori i Përgjithshëm Eric Holder jep dorëheqjen
Presidenti Obama e vlerësoi zotin Holder për besnikëri ndaj një prej idealeve amerikane: drejtësi për të gjithë, sipas ligjit.
Duke u shfaqur krahas me Presidentin Barack Obama në Shtëpinë e Bardhë, i pari Prokuror i Përgjithshëm afrikano-amerikan tha se është koha që ai të larohet nga ky post, për t'u marrë me diçka tjetër: - tha ai. Zoti Obama e vlerësoi zotin Holder, një nga anëtarët e pakët të kabinetit të tij që nga mandati i parë, i cili po i jep fund tri dekadave si punonjës i qeverisë federale: - tha Presidenti. Si Prokuror i Përgjithshëm, zoti Holder solli argumente për mbylljen e qendrës amerikane të ndalimit në Gjirin e Guantanamos, në Kubë dhe për gjykimin e të dyshuarve të huaj për terrorizëm në gjykatat civile amerikane. Ai mbikqyri përgjigjen e Departamentit të Drejtësisë ndaj vendimit të Gjykatës së Lartë për ndryshimin e një pjese të rëndësishme të një ligj vendimtar për të drejtat e votimit dhe urdhëroi krijimin e një komisioni federal për vrasjen me armë muajin e kaluar të një djali zezak të paarmatosur në shtetin e Missourit. Profesori i juridikut në Universitetin George Washington, Stephen Saltzburg, thotë se Holder luftoi për mbrojtjen e të drejtave civile: Por Richard Kelsey, profesor i juridikut në Universitetin George Mason, e sheh zotin Holder si një nga anëtarët kryesorë të administratës që nuk e ka respektuar ligjin, duke tejkaluar edhe Kongresin: Holder vazhdimisht ka shkaktuar zemërim partiak në Kongres. Ligjvënësit republikanë kërkuan dorëheqjen e tij lidhur me një program federal që çoi në shitjen e armëve karteleve meksikane të drogës. Duke reaguar ndaj lajmit për dorëheqjen e zotit Holder, kongresmeni republikan Jeff Duncan komentoi përmes twitterit: "një veprim i mirë, pikërisht njeriu që duhej hequr qafe". Por ndryshe nga zoti Duncan, Kryetari i Komisionit Juridik të Senatit, Patrick Leahy, bëri një dekleratë, përmes së cilës e mburrte zotin Holder për punën e tij në "shpalljen fajtorë të terroristëve dhe për prishjen e kërcënimeve ndaj sigurisë kombëtare", ndërsa është përpjekur për "mbrojtjen e të drejtave civile për të gjithë amerikanët." Me t'u emëruar, kandidati i Presidentit për zëvendësimin e zotit Holder mund të përballet me seancën e konfirmimit në Senat, pas zgjedhjeve të mesit të mandatit në nëntor.